**Események, liturgikus programok**

**Eseménynaptár**

01.23. 17.00 Felsősök csoportja

01.23. 18.30 Ifi falka találkozó

01.23. 19.30 Idősebb házasok csoportja

01.24. 10.00 Baba-mama kör

01.25. 19.00 Kóruspróba

01.26. 19.00 Ismerkedés a Bibliával

01.27. 19.00 Virrasztás – engesztelő imaóra

01.30. 17.00 Alsósok csoportja

01.31. 10.00 Baba-mama kör

02.02. 18.30 Gyertyaszentelő Boldogasszony

02.03. 18.30 Szent Balázs emléknapja – Balázsáldás

02.03. 19.00 Virrasztás

02.04. 16. 00 Mesefoglalkozás

**A hét ünnepei**

**Vasárnap: Az Isten igéjének vasárnapja**

**Kedd:** Szalézi Szent Ferenc áldozópap

**Szerda**: Szent Pál apostol megtérése

**Csütörtök**: Szent Timóteus és Szent Titusz püspökök

**Péntek**: Merici Szent Angéla szűz

**Szombat**: Aquinói Szent Tamás áldozópap, egyháztanító

**Szentmisék, liturgikus templomi események**

**Vasárnap:** 8.45 + Magdolna, József

10.00 + Károly

18.30 + Julianna

**Hétfő:** 7.00 + Lajos

**Kedd**: 18.30 + édesapa, Péter

**Szerda:**  7.00 élő Zsuzsanna

**Csütörtök:** 18.30 + édesanya

**Péntek**: 18.30 + Antal

**Szombat:**  18.30 + Margit és Lajos

**Hirdetések**

### **Az ökumenikus imahét** január 15-től 22-ig tart. Az imahét anyagát a Minnesotai Egyházak Tanácsa állította össze; központi igéje így hangzik: *„Tanuljatok meg jót cselekedni, törekedjetek az igazságra.”* (Iz 1,17)

Az ökumenikus mozgalom a keresztények egységét keresi. Arra figyelünk, amit együtt tehetünk. A közös imádság, amelyet ezen a héten sok helyen tesznek, az egyik fontos terület. Ugyanakkor fel kell fedeznünk azokat a területeket, ahol együtt állhatunk ki a keresztény értékeke mellet. Az élet védelmében, a szegények, menekülők segítésében, a béke szolgálatában.

Templomunk **Szent István kórusa** szeretettel hív tagjai közé jó hallású, énekelni szerető nőket és férfiakat. A kottaolvasás nem feltétel.

Hetente egy próba, havonta egy szolgálat a 10 órás vasárnapi szentmisén, továbbá Karácsonykor, Húsvétkor és augusztus 20-án.

Jelentkezni lehet szerdánként a 7 órai próba előtt a hittan teremben a karnagynál.

Gondolatok a mai naphoz

Közel van az Isten Országa!

Jézus elkezdi nyilvános működését, és hirdeti, közel van az Isten Országa. Később azt is hallhatjuk tőle, hogy Isten Országa köztetek van. Mindannyiunk feladata, hogy ezt megmutassuk másoknak. Az örök élet fényét kell tükröznünk embertársaink felé. Éppen ezért szeretnénk egyre inkább tükörré válni. Így szolgálni a nap sugarát, azt a reményt, amelyet Jézus mutat meg nekünk életével, halálával és feltámadásával.

Megtörténik az első meghívás. Jézus elhívja apostolait. Ők követésére indulnak. Minket is meghívott, keresztségünkkor, bérmálásunkkor, hogy legyünk követei. Ott, ahol élünk, abban a munkában, amelyet végzünk. Lehet, csak annyit tudok tenni, hogy becsülettel végzem el feladatomat. Vagy odafigyelek beszédemre, törekszem a másik meghallgatására. Már ezzel is jellé válhatok. Kicsiny kis fényemmel szeretnék világítani környezetemben.

Ferenc pápa az évközi 3. vasárnapot az Isteni Ige vasárnapjává tette az egész egyház számára. (Felváltva ezzel a több helyen meglévő, szeptember végi, szentírás vasárnapot.) A szentírás az a fény, amely vezet a mindennapjaimban. Legyen kezünk ügyében! Igyekezzünk időt szánni az olvasására, megértésére, életté váltására!

Fülöp Ákos plébános

A rákosfalvai plébánia hírlevele belső használatra.

Számlaszámunk: CIB bank

működés (egyházi adó): 11100104-19819019- 36000001

Felelős kiadó Fülöp Ákos plébános

„hogy életünk legyen és bőségben legyen”

Évközi 3. vasárnap 2023. január 22.



Énekeljetek az Úrnak új éneket, minden föld az Úrnak énekeljen! (Zsolt 95,1-6)

Rákosfalvai Szent István Király Plébánia

1144 Budapest, Álmos vezér tér 1. : 363-5976

Honlap: rakosfalvaplebania.hu

Email: iroda@rakosfalvaplebania.hu

Levelezőlista: rakosfalva@groups.io

Plébános: Fülöp Ákos

Szentmisék általános rendje:

*vasárnap:* 8.45; 10.00; 18.30

*hétköznap*: hétfő, szerda 7.00,

kedd, csütörtök, péntek, szombat 18.30

Irodai ügyelet: hétfő – szerda – péntek: 16.00-17.30

kedd – csütörtök: 9.00-12.00

Olvasmány: Iz 8, 23b-9,3

A nép, amely sötétben jár, nagy fényességet lát.

Szentlecke: 1Kor 1, 10-13.17

Krisztus azért küldött, hogy hirdessem az evangéliumot.

Evangélium: Mt 4, 12-23 Térjetek meg, mert elközelgett a mennyek országa!